щати в съответствие с решението на арбитъра. Ответните мерки ще включват спиране на действието на тарифни отстъпки и налагане на нови или увеличени мита.
 (5)
 При планирането и избора на подходящи мерки Комисията взе предвид и приложи всички обективни критерии в съответствие с член 4, параграф 2, буква а) и член 4, параграф 3 от Регламент (ЕС) No 654/2014. В съответствие с член 9 от Регламент (ЕС) No 654/2014 Комисията предостави възможност на заинтересованите страни да изразят своите становища и да представят информация за съответните икономически интереси на Съюза (5).
 (6)
 Комисията направи необходимото за това допълнителните мита да не надвишават равнището, разрешено от Органа за уреждане на спорове на СТО. Понастоящем това равнище се счита за подходящо, за да се насърчи ефективно спазването на изискванията и за да се облекчи положението на икономическите оператори от ЕС, тъй като при сегашната икономическа обстановка то позволява налагането на мерки по отношение на американските големи въздухоплавателни средства за граждански цели и други продукти, като тези мерки се считат за достатъчно сходни с ответните мерки, наложени от Съединените щати.
 (7)
 Те се прилагат за вноса на продукти с произход от Съединените щати, от които Европейският съюз не е зависим в значителна степен с оглед на обезпечаване на доставките си. С този подход се избягва във възможно най-голяма степен отрицателното въздействие върху различните субекти на пазара на Съюза, в това число и потребителите.
 (8)
 Мерките на търговската политика под формата на допълнителни адвалорни мита за продуктите, посочени в приложения I и II, следва да се прилагат, както е посочено по-долу:
 а)
 допълнителни адвалорни мита със ставка от 15 % за продуктите, посочени в приложение I;
 б)
 допълнителни адвалорни мита със ставка от 25 % за продуктите, посочени в приложение II.
 (9)
 Преговорите между Европейския съюз и Съединените щати, насочени към балансирано уреждане на споровете в рамките на СТО относно големите граждански въздухоплавателни средства, не доведоха до резултат на този етап. Същевременно Съединените щати продължават да прилагат ответни мерки в размер на 7,5 млрд. щатски долара върху вноса на продукти от Европейския съюз. Комисията възнамерява да измени настоящия регламент, за да вземе предвид съответното развитие на положението, включително що се отнася до спазването или съответно неспазването от страна на САЩ. По-специално Комисията възнамерява да спре прилагането на регламента за изпълнение, ако Съединените щати преустановят действието на ответните си мерки по отношение на вноса от Европейския съюз, или да промени нивото на митата, ако е необходимо, за да се отразят ответните мерки, прилагани от Съединените щати.
 (10)
 Настоящият акт следва да влезе в сила в деня след деня на публикуването му в Официален вестник на Европейския съюз.
 (11)
 Мерките, предвидени в настоящия регламент, са в съответствие със становището на Комитета по въпросите, свързани с пречките пред търговията, учреден с Регламент (ЕС) 2015/1843 на Европейския парламент и на Съвета (6),
 ПРИЕ НАСТОЯЩИЯ РЕГЛАМЕНТ:
 Член 1
 След решенията по спор DS353 в рамките на СТО Съединени щати — Мерки, засягащи търговията с големи граждански въздухоплавателни средства, и след разрешение от Органа за уреждане на спорове на СТО Европейският